Nye Obos-tall viser sterkeste boligprisvekst noensinne

Prisene på Obos-tilknyttede boliger i Oslo steg 3,8 prosent i mai.

– MÅ TENKE NYTT OM BOLIGBEHOV: Obos-sjef Daniel Kjørberg Siraj påpeker at prisene stiger kraftig selv om befolkningsveksten i Oslo er svak. Vis mer byoutline Foto: Torstein Bøe NTB scanpix

Publisert: Oppdatert: 1. juni 2018 14:27 , Publisert: 1. juni 2018 11:04

Det er ny rekord. Obos har aldri tidligere registrert så sterk prisvekst i Oslo i denne måneden. Deres statistikk strekker seg tilbake til 2004.

– En slik prisvekst er ikke sunn, sier Obos-konsernsjef Daniel Kjørberg Siraj til E24.

– Men dessverre viser historien at prisveksten i etterkant av sterke prisfall har en slik skarp U-form, fortsetter han, og viser til fjorårets markedskorreksjon.

– Dette er i overkant sterke tall, og nok et uttrykk for at pendelen har svingt tilbake fra i fjor. Jeg håper dette ikke vedvarer, sier direktør Carl O. Geving i Norges Eiendomsmeglerforbund (NEF) til E24.

Les også Kilder: Sivs nye boliglånsregler kan komme fredag

– Må tenke seg om på ny



Obos-tallene kommer dager før den offisielle mai-fasiten fremlegges av meglerbransjen tirsdag, og antyder en råsterk måned i boligmarkedet i hovedstaden.

Statistikken til Obos er samtidig mer volatil enn månedsrapportene til Eiendom Norge, som baserer seg på alle salg i bruktboligmarkedet – og Geving sier han vil avvente til tirsdag med å trekke konklusjoner.

Les også DNB Eiendom-tall sår tvil om høstflom og boligprisfall

Siraj forteller om høy etterspørsel fra både privatkjøpere og investorer i mai. Han poengterer at prisene stiger skarpt til tross for at tilbudssiden er høy – og befolkningsveksten svak.

– Dette betyr at de politikerne som tror det ikke lenger er et stort boligbehov, må tenke seg om på ny, mener han.

Bikker tosifret prisvekst



Obos-prisene i hovedstaden har nå steget uavbrutt siden årsskiftet i fem måneder på rad.

Etter mai er Oslo-prisene opp 10,7 prosent siden nyttår, og én kvadratmeter koster nå 62.029 kroner i snitt.

Les også Obos innfører prisrabatt på boliger i Oslo

Både makroanalytikere, boligeksperter og meglersjefer har forventet en gradvis utflating i sommer og i høst, i tråd med en ventet renteheving fra Norges Bank og utsikter til ferdigstillelse av flere nyboligprosjekter som kan øke boligtilførselen i bruktboligmarkedet. Obos-sjefen fester sin lit til sistnevnte.

– Vi har heldigvis mange nye boligprosjekter som skal ut i markedet fremover, spesielt i Oslo og regionen rundt, sier han.

Men enn så lenge indikerer Obos-tallene at boligmarkedet fortsetter i høygir. De fleste Obos-tilknyttede boligene er i Oslo, men ikke alle. For hele landet registrerer de en noe lavere mai-prisvekst på 2,9 prosent.

Her kan du lese mer om Bolig